Diari Oficial de la Generalitat Valenciana


Sumari del DOGV 5078, del 25-08-2005 (2005/8869)

Notificació al Sr. Juan Carlos Arambarri, de la sol·licitud de declaració d'interés comunitari per a la construcció d'un centre d'investigació terapèutica, en el sòl no urbanitzable del terme municipal de Turís.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8869


Organisme emissor
:   Conselleria de Territori i Habitatge

Tipus de document
:   Anunci

Notificació al Sr. Juan Carlos Arambarri, de la sol·licitud de declaració d'interés comunitari per a la construcció d'un centre d'investigació terapèutica, en el sòl no urbanitzable del terme municipal de Turís. [2005/8869]
  
Com no s'ha pogut practicar la notificació al Sr. Juan Carlos Arambarri i d'acord amb el que disposa l'article 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, i en aplicació del que disposa aquest article, es publica el text íntegre de la notificació relativa a la sol·licitud de Declaració d'interés comunitari per a la construcció d'un centre d'investigació terapèutica al terme municipal de Turís
  
El conseller de Territori i Habitatge, va adoptar en data 23 de novembre de 2004, la Resolució que a continuació es transcriu:
  
Vist l'expedient referit a la sol·licitud de Declaració d'interés comunitari formulada pel senyor Juan Carlos Arambarri per a la construcció d'un centre d'investigació terapèutica, a sòl no urbanitzable del terme municipal de Turís (València), i de conformitat amb els següents,
  
Antecedents de fet
  
Primer. Amb data 21 de novembre de 2002, va entrar en el Registre del Servei Territorial de Planificació i Ordenació Territorial de València de la Conselleria de Territori i Habitatge l'expedient de referència.
  
Segon. Amb data 4 de desembre de 2002, es va requerir a l'Ajuntament de Turís perquè emetera l'informe preceptiu municipal favorable previst en l'article 16 de la Llei 4/1992, de sòl no urbanitzable.
  
Tercer. Amb data 6 d'octubre de 2004, el Servei Territorial de Planificació i Ordenació Territorial informa desfavorablement la present sol·licitud de Declaració d'interés comunitari.
  
Fonaments de dret
  
Primer. Segons el que disposa l'apartat 2 de l'article 16 de la Llei de sòl no urbanitzable, la decisió d'atribuir els usos o els aprofitaments correspon a l'administració de la Generalitat en exercici de la potestat d'ordenació territorial i urbanística de planejament i s'adopta amb un informe previ municipal favorable. És a dir, es requereix l'emissió d'un informe municipal preceptiu i favorable a l'actuació.
  
Segon. Han transcorregut més dels tres mesos previstos en l'article 42.5, c) de la Llei 30/1992, de 26 de novembre, de règim jurídic de les administracions públiques i del procediment administratiu comú, segons la redacció que dóna la Llei 4/1999, des de l'esmentada sol·licitud a l'Ajuntament, sense que l'emissió de l'informe preceptiu i favorable haja tingut lloc.
  
Tercer. L'atribució d'ús i aprofitament per a aquestes activitats s'efectua mitjançant una tècnica, creada en la mateixa llei, denominada declaració d'interés comunitari i a la qual en el preàmbul de la llei es configura com una espècie de planejament puntual.
  
El mateix preàmbul assenyala que amb la declaració d'interés comunitari no es tracta d'apreciar l'interés públic d'una activitat, sinó de precisar la preferència i la idoneïtat de la localització concreta, segons els criteris i fins propis de la competència per a l'ordenació del territori. No es tracta, afig el text, de dirimir quines actuacions constructives són assumibles en l'espai rural, sinó que cal ponderar els emplaçaments que donen millor suport per a la correcta vertebració del territori.
  
Es manté, per tant, en la idea del legislador la pretensió que la declaració d'interés comunitari s'efectue en favor del millor emplaçament des del punt de vista, no sols de la concreta activitat i de l'ús a què es destinarà, sinó de l'ordenació territorial. Per això, en l'art. 16.2 de la mateixa llei s'exigeix que l'acte administratiu que decidisca sobre l'atribució de l'ús i l'aprofitament amb un informe previ municipal favorable, pondere les circumstàncies com ara: Les característiques de l'activitat que s'han de realitzar i les construccions necessàries per a aquesta, la seua incidència sobre l'ordenació territorial adequada. La incidència de l'activitat per la seua ubicació prevista, sobre l'estructura del territori, especialment en relació amb els nuclis urbans i les xarxes generals d'infraestructures, serveis i dotacions. Oportunitat i conveniència de l'activitat des del punt de vista del desenvolupament economicosocial local autonòmic i general. Avaluació de l'impacte en el medi físic i, especialment, en la utilització dels recursos naturals, el paisatge, i els espais classificats de sòl no urbanitzable protegit.
  
La decisió positiva d'atribució d'ús i aprofitament ha d'estar fundada en la positiva valoració de l'activitat per a l'interés públic, en funció, tant de la necessitat de l'emplaçament en el medi rural, com de l'oportunitat i la conveniència de la localització proposada enfront d'altres àrees del sòl no urbanitzable i de la ponderació de la racional utilització col·lectiva del territori.
  
Relacionades les anteriors consideracions amb la sol·licitud objecte del present expedient s'adverteix que, malgrat la sol·licitud d'informe efectuada a l'Ajuntament de Turís a fi que es manifestara respecte a l'actuació sol·licitada, aquest tràmit ha esdevingut ineficaç, per la qual cosa a causa del caràcter preceptiu atorgat per la Llei 4/1992, del sòl no urbanitzable, al referit informe, únicament cal pronunciar-se per aquesta Conselleria, dins de l'estricte àmbit de les seues competències, i denegar la sol·licitud formulada.
  
Quart. De conformitat amb el que disposa l'article 18.3 de la Llei 4/1992, del sòl no urbanitzable, i en l'article 6.e) del Decret 201/2003, de 3 d'octubre, que aprova el Reglament dels òrgans urbanístics de la Generalitat Valenciana, la competència per a la resolució de les declaracions d'interés comunitari correspon al conseller de Territori i Habitatge.
  
Vistos els preceptes legals citats i la resta de general i de pertinent aplicació, resolc:
  
Denegar la sol·licitud de Declaració d'interés comunitari formulada pel senyor Juan Carlos Arambarri per a la construcció d'un centre d'investigació terapèutica, a sòl no urbanitzable del municipi de Turís, (València).
  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats poden exercir qualsevol altre recurs que estimen oportú.-
  
La present notificació és transcripció exacta de la resolució original que consta en l'expedient.